सुंदरलाल पूनिया ने की विकास कार्यों की घोषणा
पंचायतसमिति क्षेत्र के भोबिया में ग्रामीणों द्वारा एससी आयोग के अध्यक्ष सुंदरलाल सूरजगढ़ और चिड़ावा के प्रधानों का अभिनंदन किया गया। ग्रामीणों की मांग पर सुंदरलाल ने भोबिया का बास से भोबिया होते हुए बिगोदना तक करीब चार किलोमीटर सड़क बनवाने स्कूल में हॉल के निर्माण के लिए पांच लाख रुपए स्वीकृत कराने तथा सूरजगढ़ प्रधान सुभाष पूनिया ने खेल मैदान में ट्रैक बनाने लिए दस लाख रुपए गांव में पेयजल टंकी बनवाने की घोषणा की। वहीं चिड़ावा प्रधान कैलाश मेघवाल ने पंचायत के विकास के लिए हर संभव सहयोग करने को कहा। ग्रामीणों ने तीनों नेताओं का साफा पहनाकर अभिनंदन किया। कार्यक्रम का संचालन एडवोकेट संदीप मान ने किया। इस मौके पर जिप सदस्य सरोज श्योराण, पंस सदस्य जुगतीराम, सरपंच सुलतानसिंह, कृष्णकुमार, सुरेंद्र मेघवाल, हनुमान श्योराण, दलीप स्वामी, शीशराम डांगी आदि मौजूद थे।
hin_Deva hin_Deva